./data/phi1017/phi015/phi1017.phi015.perseus-lat2.xml
Seneca
Quid excolis formam ? Cum omnia feceris, a mutis animalibus decore vinceris  Quid capillumingenti diligentia comis ? Cum illum vel effuderis more Parthorum vel Germanorum modo vinxeris vel, ut Scythae solent, sparseris, in quolibet equo densior iactabitur iuba, horrebit in leonum cervice formonsior  Cum te ad velocitatem paraveris, par lepusculo non eris  vis tu relictis, in quibus vinci te necesse est, dum in aliena niteris, ad bonum reverti tuum ?